नयी दिल्ली । खाद्य, आपूर्ति एवं उपभोक्ता मामलों के मंत्री राम विलास पासवान ने आज कहा कि गेहूं पर आयात शुल्क समाप्त करने का निर्णय स्थायी नहीं है और सरकारी स्तर पर इसका आयात नहीं किया जायेगा । पासवान ने यहां संवाददाता सम्मेलन में कहा कि गेहूं पर आयात शुल्क 10 प्रतिशत से घटाकर शून्य कर दिया गया है और यह स्थायी रूप से नहीं है। बाजार में गेहूं के दाम बढने लगे थे जिसके कारण एहतियात के तौर पर यह कदम उठाया गया है । खुले बाजार में 10 लाख टन गेहूं जारी कर दिये गये हैं ।